**NÁVRH - KÚPNA ZMLUVA**

uzavretá podľa ustanovení §409 a nasl. Zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Čl. I**

**Zmluvné strany**

**Predávajúci:** ...........................................................

Sídlo: ...........................................................

IČO: ...........................................................

DIČ: ...........................................................

IČ DPH: ...........................................................

V zastúpení: ...........................................................

Bankové spojenie: ...........................................................

IBAN: ...........................................................

(ďalej len „predávajúci“)

a

**Kupujúci:** **Ing. Lucia Račeková**

Sídlo: Byšta 155, 076 13

IČO: 50262262

DIČ: 1077813176

IČ DPH: SK1077813176

V zastúpení: Ing. Lucia Račeková

Registrácia: Obecný úrad v Byšte - evidencia SHR č. 1/1/2016

Bankové spojenie: SK51 8360 5207 0042 0650 8625

 (ďalej len „kupujúci“ a spoločne „zmluvné strany“)

**Čl. II**

**Úvodné ustanovenia**

2.1 Táto kúpna zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa 28.5.2023 pod ID: 41909 pre zákazku s názvom „Pick-up/úžitkové vozidlo“.

2.2 Predávajúci prehlasuje, že je oprávnený na predaj vozidiel továrenskej značky výrobcu ....... .

2.3 Účelom tejto zmluvy je úprava práv a povinností zmluvných strán v súvislosti so záväzkom predávajúceho predať kupujúcemu predmet kúpy podľa podmienok uvedených v tejto zmluve.

**Čl. III**

**Predmet zmluvy**

3.1 Predmetom zmluvy je záväzok predávajúceho predať a dodať kupujúcemu 1 (jeden) kus úžitkového motorového vozidla podľa technickej špecifikácie a vo výbave uvedenej v prílohe č. 1 tejto zmluvy (ďalej len „predmet kúpy“) a záväzok kupujúceho zaplatiť kúpnu cenu predávajúcemu uvedenú v článku IV tejto zmluvy.

3.2 Spolu s predmetom kúpy sa predávajúci zaväzuje kupujúcemu poskytovať aj záručný servis predmetu kúpy pri dodržaní všetkých výrobcom určených servisných podmienok a pri použití homologizovaných kvalitatívne rovnocenných náhradných dielov k originálnym náhradným dielom.

 3.3 Predmet kúpy musí byť nový a nepoužívaný.

**Čl. IV**

 **Cena**

 4.1 Cena za predmet kúpy je stanovená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa 28.5.2023 pod ID: 41909 pre zákazku s názvom „Pick-up/úžitkové vozidlo“,

 a realizovaného kupujúcim (ako obstarávateľom) v zmysle úvodných ustanovení tejto zmluvy, predložená predávajúcim (ako úspešným uchádzačom v tomto obstarávaní).

 Celková hodnota predmetu kúpy predstavuje sumu: ………. € bez DPH (slovom.............), DPH .............………. € (slovom.............), spolu s DPH (slovom.............).

4.2 Cena za predmet kúpy uvedená predávajúcim v jeho ponuke v rámci obstarávania je nemenná a konečná a zahŕňa všetky náklady, ktoré vzniknú predávajúcemu v súvislosti s dodaním predmetu kúpy.

4.3 Cenou za predmet kúpy sa rozumie konečná cena vrátane colných a daňových poplatkov, zabezpečenie služieb spojených s dodávkou predmetu kúpy, vrátane dopravy do miesta plnenia uvedeného v článku VI bod 6.4 tejto zmluvy (náklady na dopravu, poistenie a ostatné náklady spojené s dodávkou predmetu kúpy) vrátane vykonania predpredajného servisu.

4.4 Cena je uvedená vrátane DPH.

4.5 Predávajúci prehlasuje, že je platiteľom DPH podľa zákona č. 222/2004 Z. z. o dani z pridanej hodnoty.

4.6 Ak predávajúci nie je platiteľom DPH podľa bodu 4.5 tohto článku a v priebehu zmluvného vzťahu sa stane platiteľom DPH, zmluvná cena za predmet kúpy sa nezvýši.

4.7 V prípade, že v priebehu plnenia podľa tejto zmluvy dôjde k legislatívnym zmenám v oblasti DPH, dotknuté časti zmluvy budú príslušne upravené, v súlade s aktuálne platným a účinným právnym poriadkom Slovenskej republiky.

**Čl. V**

**Platobné podmienky**

5.1 Úhrada ceny za predmet kúpy bude realizovaná prevodným príkazom prostredníctvom finančného ústavu kupujúceho, na základe predávajúcim vystavenej faktúry, po prevzatí predmetu kúpy kupujúcim. Dohodnutá splatnosť faktúry je 30 (tridsať) dní odo dňa jej doručenia kupujúcemu. Faktúra musí obsahovať náležitosti daňového dokladu. V prípade, že faktúra a jej prílohy nebudú obsahovať všetky dohodnuté náležitosti, má kupujúci právo takúto faktúru vrátiť predávajúcemu s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry kupujúcemu. Neoddeliteľnou súčasťou faktúry je preberací/odovzdávací protokol, potvrdený zástupcami oboch zmluvných strán.

5.2 Faktúra musí mať okrem náležitostí vyžadovaných príslušnými všeobecne záväznými právnymi predpismi aj tieto náležitosti: - číslo zmluvy, - predmet fakturácie (Tovar, Dielo, Služba), - jednotkovú cenu bez DPH a počet jednotiek vzťahujúcich sa ku každej položke plnenia, - sadzbu DPH vzťahujúcu sa na príslušnú položku plnenia, - deň vzniku práva na zaplatenie ceny alebo jej časti, - cenu bez DPH, - celkovú sumu DPH, - celkovú sumu k úhrade, - dátum splatnosti faktúry, - bankové spojenie a číslo účtu predávajúceho, kam požaduje predmetnú faktúru uhradiť.

5.3 Faktúra musí byť doručená kupujúcemu na adresu jeho sídla uvedenú v záhlaví tejto zmluvy, alebo inú adresu na tento účel písomne oznámenú predávajúcemu.

**Čl. VI**

**Podmienky, rozsah a spôsob plnenia**

6.1 Predávajúci sa zaväzuje zabezpečiť dodanie predmetu kúpy kupujúcemu v termíne najneskôr do 12 mesiacov odo dňa zaslania záväznej objednávky kupujúcim, a to podľa tejto zmluvy, ktorá je výsledkom obstarávania a je totožná s návrhom na plnenie kritérií predložených v tomto obstarávaní predávajúcim.

6.2 Kupujúci si vyhradzuje právo na neprevzatie predmetu kúpy v prípade dodávky predmetu kúpy, ktorý nespĺňa stanovené požiadavky. V takom prípade nevzniká predávajúcemu nárok na náhradu škody.

6.3 Predmet kúpy bude dodaný a prevzatý na základe protokolu o odovzdaní/prevzatí predmetu kúpy. Kupujúci a predávajúci písomne poveria zodpovedného zamestnanca na prevzatie a odovzdanie predmetu kúpy.

6.4 Odovzdanie a prevzatie predmetu kúpy bude vykonané poverenými zástupcami predávajúceho a kupujúceho v mieste plnenia. Miestom plnenia je sídlo predávajúceho uvedené v záhlaví tejto zmluvy, ak sa zmluvné strany nedohodnú inak.

6.5 Pri prevzatí predmetu kúpy podpíšu poverení zástupcovia zmluvných strán protokol o odovzdaní/prevzatí predmetu kúpy, podpísaním ktorého sa považuje vozidlo za riadne odovzdané a prevzaté. Každá zmluvná strana obdrží jedno vyhotovenie podpísaného protokolu o odovzdaní/prevzatí predmetu kúpy.

**Čl. VII**

**Práva a povinnosti zmluvných strán**

7.1 Kupujúci má povinnosť prevziať predmet kúpy v deň, ktorý mu predávajúci oznámi v doručenej výzve na prevzatie predmetu kúpy, za splnenia podmienky uvedenej v článku VI bod 6.3 tejto zmluvy a dodržania lehoty dodania a zaplatiť dohodnutú cenu za predmet kúpy uvedenú v článku IV bod 4.1 tejto zmluvy. Predávajúci sa zaväzuje oznámiť kupujúcemu termín odovzdania/prevzatia (konkrétny deň a hodinu) predmetu kúpy kupujúcemu najneskôr 5 (päť) pracovných dní pred týmto dátumom.

7.2 Predávajúci je povinný umožniť kupujúcemu dôkladné oboznámenie sa s predmetom kúpy, dodať predmet kúpy kupujúcemu v dohodnutom termíne a množstve, v bezchybnom stave a dohodnutej kvalite, vyhotovení, výbave a umožniť jeho prevzatie. Predmet kúpy musí byť nový a nepoužívaný.

7.3 Pred odovzdaním predmetu kúpy kupujúcemu je predávajúci povinný zabezpečiť vykonanie predpredajného servisu na predmete kúpy a pri odovzdaní predmetu kúpy predviesť funkčnosť predmetu kúpy a protokolárne ho odovzdať poverenému zástupcovi kupujúceho v mieste plnenia podľa článku VI bod 6.4 tejto zmluvy.

**Čl. VIII**

 **Záruka a zodpovednosť za škodu, vykonávanie servisu**

 8.1 Na predmet kúpy vrátane príslušenstva a výbavy je dohodnutá záručná doba podľa zmluvných podmienok uvedených v záručných podmienkach výrobcu vozidla a príslušenstva. Požadovaná záruka začne plynúť odo dňa prevzatia predmetu kúpy kupujúcim (od dátumu predaja uvedeného v servisnej knižke vozidla a na preberacom/odovzdávacom protokole).

8.2 Ak sa v priebehu záručnej doby prejaví chyba materiálu alebo výrobná vada, je predávajúci povinný poškodené diely opraviť alebo vymeniť, čo bude vykonané bez úhrady najneskoršie do 30 (tridsať) kalendárnych dní od reklamovanej vady.

8.3 Nebezpečenstvo škody na predmete kúpy (nekompletnosť, poškodenie vozidla) prechádza na kupujúceho prevzatím predmetu kúpy a podpísaní protokolu o odovzdaní/prevzatí predmetu kúpy oboma zmluvnými stranami. Kupujúci si vyhradzuje právo neprevziať vozidlo poškodené alebo inak nekompletné.

8.4 V prípade reklamácií predmetu kúpy sa postupuje podľa príslušných ustanovení Obchodného zákonníka a ostatných všeobecne záväzných právnych predpisov Slovenskej republiky.

8.5 Predpredajný servis zabezpečí predávajúci na vlastné náklady vo svojich servisných strediskách. Predpredajný servis zahŕňa minimálne prípravu vozidla na odovzdanie a doplnenie chýbajúcich kvapalín.

8.6 Predmetom tejto zmluvy je aj garancia vykonávania záručného servisu zo strany predávajúceho na predmet kúpy pri dodržaní všetkých výrobcom určených servisných podmienok a pri použití homologizovaných kvalitatívne rovnocenných náhradných dielov k originálnym náhradným dielom.

8.7 Predávajúci zabezpečí dodávku, homologizovaných kvalitatívne rovnocenných náhradných dielov k originálnym náhradným dielom, príslušenstva a ostatných dodávaných komponentov základnej a doplnkovej výbavy vozidla a to najmenej po dobu 4 (štyroch) rokov odo dňa predaja uvedeného v servisnej knižke a na protokole o odovzdaní/prevzatí predmetu kúpy. Cena za náhradné diely, príslušenstvo a ostatné dodávané komponenty nie je súčasťou ceny za predmet kúpy a bude uhradená podľa cenníkových cien predávajúceho.

**Čl. IX**

**Zmluvné pokuty a úroky z omeškania**

9.1 V prípade omeškania predávajúceho s dodaním predmetu kúpy v lehote dohodnutej v článku VI bod 6.1 tejto zmluvy, vzniká kupujúcemu právo uplatniť si u predávajúceho zmluvnú pokutu vo výške 0,05 % z ceny nedodaného predmetu kúpy za každý deň omeškania. To neplatí, ak sa predávajúci dostane do omeškania s dodaním predmetu kúpy na základe zásahu vyššej moci (napr. vojnového konfliktu).

9.2 Ak je predávajúci v omeškaní s odstránením akejkoľvek reklamovanej vady podľa článku VIII bod 8.2 tejto zmluvy, má kupujúci právo uplatniť si u predávajúceho zmluvnú pokutu vo výške 50 € (slovom päťdesiat eur) za každý, aj začatý deň omeškania alebo predávajúci môže kupujúcemu ponúknuť náhradné vozidlo na čas omeškania. Zaplatením zmluvnej pokuty sa predávajúci nezbavuje povinnosti existujúcu vadu odstrániť.

9.3 V prípade omeškania kupujúceho s úhradou faktúry predávajúcemu, vzniká predávajúcemu právo uplatniť si u kupujúceho úroky z omeškania v zákonom stanovenej výške platnej k prvému dňu omeškania kupujúceho, ktorá sa uplatní počas celej doby omeškania kupujúceho.

9.4 Predávajúci sa zaväzuje zaplatiť zmluvnú pokutu uplatnenú u kupujúceho v súlade s bodmi 9.1, 9.2 a 12.3 tejto zmluvy kupujúcemu na jeho bankový účet uvedený v záhlaví tejto zmluvy, a to najneskôr do 15 (pätnásť) dní potom, čo bude predávajúcemu doručená výzva na jej úhradu.

9.5 Uplatnením nároku na zaplatenie zmluvnej pokuty nie je dotknutý nárok na náhradu škody, ktorá vznikne druhej zmluvnej strane z nesplnenia zmluvných povinností, ktoré sú zmluvnou pokutou zabezpečené, a to v celom rozsahu.

**Čl. X**

**Vlastnícke právo**

10.1 Vlastnícke právo k predmetu kúpy prechádza na kupujúceho po riadnom uhradení kúpnej ceny za predmet kúpy a pripísaním finančných prostriedkov na účet predávajúceho.

**Čl. XI**

 **Ukončenie zmluvy**

 11.1 Zmluva zaniká spôsobom uvedeným v zákone alebo v tejto zmluve.

11.2 Kupujúci je oprávnený zmluvu písomne vypovedať a to aj bez udania dôvodu, pričom zmluva zanikne uplynutím 1 (jedno) – mesačnej výpovednej lehoty, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

11.3 Kupujúci je oprávnený od zmluvy odstúpiť ak: a) predávajúci poruší svoju povinnosť podľa zmluvy podstatným spôsobom, b) predávajúci poruší svoju povinnosť podľa zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej kupujúcim, c) predávajúci stratil spôsobilosť vyžadovanú zákonom o obstarávaní pre účasť na obstarávaní, d) v rámci kontroly obstarávania zákazky, na základe ktorej došlo k uzavretiu zmluvy, bolo konštatované porušenie zákona, e) bola ponuka predávajúceho vyhodnotená ako úspešná ponuka v dôsledku kolúzneho konania predávajúceho alebo inými machináciami či podvodnými postupmi v kontraktačnom postupe, f) predávajúci neodôvodnene odmietne, alebo zanedbá plnenie záväzného pokynu kupujúceho, g) predávajúci poskytne kupujúcemu vedome nepravdivé a zavádzajúce informácie, resp. neposkytne informácie k osobitným požiadavkám na plnenie týkajúcich sa príslušného predmetu kúpy, h) predávajúci predá svoj podnik alebo časť podniku a podľa kupujúceho sa tým zhorší vymožiteľnosť práv a povinností zo zmluvy, i) predávajúci v procese obstarávania alebo udeľovania grantov financovaných z rozpočtu Európskej únie je prehlásený za subjekt, ktorý vážne porušil zmluvu tým, že si neplní svoje zmluvné povinnosti, j) u predávajúceho prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre kupujúceho konajúc rozumne a odôvodnene akceptovateľné, k) okolnosti vylučujúce zodpovednosť predávajúceho trvajú viac ako 60 (šesťdesiat) kalendárnych dní, l) predávajúci stratí iné právne alebo vecné predpoklady na riadne plnenie zmluvy.

11.4 Predávajúci je oprávnený od zmluvy odstúpiť, ak: a) kupujúci poruší svoju povinnosť podľa zmluvy podstatným spôsobom, b) kupujúci poruší svoju povinnosť podľa zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej predávajúcim, c) u kupujúceho existujú zákonné dôvody pre odmietnutie dodania predmetu kúpy, d) uzavretie zmluvy je preukázateľne dôsledkom podvodu alebo zneužitia prístupových a autentifikačných údajov predávajúceho v softvéri pre elektronizáciu zadávania zákaziek, prostredníctvom ktorého sa zadávala zákazka, v súvislosti s čím predávajúci podal trestné oznámenie, e) by dodaním predmetu kúpy bol alebo mohol byť porušený zákon, f) v rámci kontroly obstarávania zákazky, na základe ktorej došlo k uzavretiu zmluvy, bolo konštatované porušenie zákona, g) okolnosti vylučujúce zodpovednosť kupujúceho trvajú viac ako 60 (šesťdesiat) kalendárnych dní.

11.5 Odstúpenie musí mať písomnú formu, účinné je dňom jeho doručenia druhej zmluvnej strane. V prípade pochybností sa má za to, že odstúpenie je doručené tretí deň odo dňa jeho odoslania. Odstúpením od zmluvy zmluva zaniká ku dňu doručenia oznámenia jednej zmluvnej strany o odstúpení od zmluvy druhej zmluvnej strane.

11.6 Pri podstatnom porušení povinností vyplývajúcich z tejto zmluvy môže oprávnená strana okamžite písomne od zmluvy odstúpiť a požadovať od povinnej strany náhradu škody, ktorá jej vznikla, v súlade s platnou právnou úpravou. Úplná alebo čiastočná zodpovednosť zmluvnej strany je vylúčená v prípade zásahu vyššej moci, napr. neočakávanej a nepredvídateľnej udalosti alebo rozhodnutia orgánu štátnej správy Slovenskej republiky.

**Čl. XII**

**Subdodávateľ**

12.1 Predávajúci predkladá v prílohe č. 2 k tejto zmluve zoznam všetkých svojich subdodávateľov, vrátane ich identifikačných údajov a predmetu subdodávky, ako aj údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu bezodkladne, najneskôr do 2 (dvoch) pracovných dní, akúkoľvek zmenu údajov o subdodávateľovi.

12.2 Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní. Najneskôr 5 (päť) dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu identifikačné údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia tejto zmluvy je predávajúci povinný oznámiť kupujúcemu bezodkladne, najneskôr do 2 (dvoch) pracovných dní, akúkoľvek zmenu údajov o novom subdodávateľovi.

12.3 V prípade porušenia ktorejkoľvek z povinností týkajúcej sa subdodávateľov alebo ich zmeny má kupujúci právo odstúpiť od zmluvy a má nárok na zmluvnú pokutu vo výške 5 % z ceny za predmet kúpy, za každé porušenie ktorejkoľvek z vyššie uvedených povinností, a to aj opakovane.

**Čl. XIII**

**Doručovanie**

13.1 Akékoľvek oznámenie druhej zmluvnej strane sa vyžaduje písomnou formou a bude doručené na adresu druhej zmluvnej strany uvedenú v záhlaví tejto zmluvy, alebo touto zmluvnou stranou po uzavretí zmluvy na tento účel písomne oznámenú.

13.2 Každá správa, súhlas, schválenie alebo rozhodnutie, ktoré sa požadujú na základe zmluvy, sa vyhotovia v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.

13.3 Akákoľvek písomnosť doručovaná v súvislosti so zmluvou sa považuje za doručenú druhej zmluvnej strane v prípade doručovania prostredníctvom: a) elektronickej pošty (e–mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za doručený na 3 (tretí) deň odo dňa jeho odoslania. Pre potreby doručovania prostredníctvom elektronickej pošty (e–mail) sa použije e-mailová adresa zmluvnej strany uvedená v záhlaví tejto zmluvy alebo e-mailová adresa prostredníctvom ktorej prebiehala vzájomná komunikácia medzi zmluvnými stranami, pokiaľ príslušná zmluvná strana neurčí inak; alebo b) pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu sídla príslušnej zmluvnej strany uvedenú v záhlaví tejto zmluvy. V prípade doručovania inak ako poštou, je možné písomnosť doručovať aj na inom mieste ako na adrese sídla príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

13.4 Zmluvné strany sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v zmluve.

**Čl. XIV**

 **Záverečné ustanovenia**

14.1 Zmluvu možno dopĺňať alebo meniť iba formou písomných dodatkov k zmluve, ktoré budú tvoriť neoddeliteľnú súčasť tejto zmluvy.

14.2 Zmluvné strany sa dohodli, že zmluva a právne vzťahy ňou založené a s nimi súvisiace sa budú spravovať právnym poriadkom Slovenskej republiky, predovšetkým zákonom č. 513/1991 Zb. Obchodný zákonník v znení neskorších predpisov.

14.3 Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku.

14.4 V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.

14.5 Všetky spory vzniknuté medzi zmluvnými stranami v súvislosti s právami a povinnosťami zmluvných strán zo zmluvy alebo zmluvou, vrátane sporov o ich plnenie, či neplnenie, o platnosť, neplatnosť, účinnosť, neúčinnosť, výklad a určenie práv a povinností zmluvných strán vyplývajúcich zo zmluvy, bude príslušný rozhodovať vecne príslušný všeobecný súd v mieste sídla kupujúceho.

14.6 Žiadna zo zmluvných strán nie je oprávnená bez predchádzajúceho písomného súhlasu druhej zmluvnej strany postúpiť akékoľvek svoje práva alebo povinnosti vyplývajúce zo zmluvy na tretiu stranu.

14.7 Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného dodávateľa.

14.8 Zmluva je vyhotovená v 5 (piatich) vyhotoveniach s platnosťou originálu. Predávajúci obdrží 2 (dve) vyhotovenia tejto zmluvy a kupujúci obdrží 3 (tri) vyhotovenia tejto zmluvy.

14.9 Zmluva nadobúda platnosť a účinnosť dňom jej podpísania oboma zmluvnými stranami.

14.10 Zmluvné strany vyhlasujú, že sa so zmluvou oboznámili, jej obsahu porozumeli a na znak súhlasu ju podpisujú.

14.11 Neoddeliteľnou prílohou tejto zmluvy sú :

Príloha č. 1 Technická špecifikácia

Príloha č. 2 Zoznam subdodávateľov predávajúceho

V Byšte dňa .................. V ............... dňa ...................

za kupujúceho za predávajúceho

…………………………….. ..…………………….

**Príloha č. 1**

**Technická špecifikácia**

|  |
| --- |
| **Pick-up/úžitkové vozidlo** |

**Názov a typ zariadenia:**

|  |  |  |
| --- | --- | --- |
| **Technický parameter** | **Požiadavka** | **Jednotka** |
|  |
| Typ karosérie/kabíny | double cab 4x4 |  |
| Druh paliva | nafta |  |
| Prevodovka | automatická |  |
| Nosnosť | min. 950 | kg |  |
| Ťažné zariadenie | vyžaduje sa |  |
| Ťažná kapacita | min. 3500 | kg |  |
| Výkon | min. 120/163 | kW/hp |  |
| Korba/nákladový priestor | min. dĺžka | 1500 mm |  |
|   | min. šírka | 1470 mm |  |
|   | min. výška | 450 mm |  |
| Parkovacie senzory | vpredu/vzadu |  |
| Zadná cúvacia kamera s asistentom na uchytenie prívesu | vyžaduje sa |  |
| Aktívny parkovací asistent | vyžaduje sa |  |
| Aktívny asistent pri detekcii rozkmitania prívesu | vyžaduje sa |  |
| Asistent predchádzania kolíziám | vyžaduje sa |  |
| Asistent núdzového brzdenia | vyžaduje sa |  |
| Asistent rozjazdu do svahu | vyžaduje sa |  |
| Ochranný rám zadnej steny kabíny | vyžaduje sa |  |
| Spodné ochranné kryty (kryt motora, kryt prevodovky, kryt palivovej nádrže) | vyžaduje sa |  |

**Príloha č. 2 Kúpnej zmluvy – Zoznam subdodávateľov**

|  |  |  |  |
| --- | --- | --- | --- |
| P.č. | Údaje o subdodávateľoch | Osoba oprávnená konať za |  |
| Obchodné meno, sídlo, IČO: | Meno a priezvisko: | Adresa pobytu: |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

Poznámky:\*

...................................................................................................................................................................

...................................................................................................................................................................

...................................................................................................................................................................

\*V prípade nezadania podielu zákazky subdodávateľom, uviesť túto skutočnosť do poznámok.

V ........................................., dňa ........................................

 ............................................................

 Meno a priezvisko, funkcia